Лизистрат
Лизистрат (гр. Λυσίστρατος) е древногръцки скулптор от 4 в. пр.н.е. Брат е на Лизип. Според написаното от Плиний Стари в „Естествена история“, е работил около 328 г. пр.н.е.. Стремил се е към портретна точност, също както и Лизип, но се е стараел да я постигне по механичен път. Плиний казва, че на Лизистрат първи е дошла идеята да снеме гипсова маска от жив човек. Скулптури на Лизистрат не са достигнали до наше време. От писмени извори знаем единствено името на негово произведение, пресъздаващо Меланипа.

Древногръцки скулптори